stanford-oval/wikipedia huggingface dataset:
צ'כיה באירוויזיון לרוקדים צעירים
הרקדנים והריקודים שייצגו את צ'כיה באירוויזיון לרוקדים צעירים

| שנה | אמן | ריקוד | כוריאגרף | חצי גמר | גמר |
| --- | --- | --- | --- | --- | --- |
| 1999 | לוקאס סלאבצ'קי וזוזאנה זהרדינקובה | לא ידוע | לא ידוע | - | לא העפילו לגמר |
| 2001 | מריק קאספארובסקי וג'ירי פוקורנו | "Alterego" | ט. רייצ'סקי וד. סטראנסקי | - | לא העפילו לגמר |
| 2003 | מוניקה היידוקובה וויקטור קונבלינקה | "The Twilight Of Innocence" | קודל וואגנרובה | - | 1 |
| 2005 | שרה פברובה ופאבל פובראזניק | "Paganini Pas de Deux" | ו. שחנידרובה | - | - |
| 2013 | אדלה עבדול חאלגובה | "Love Under Pressure" | אדלה עבדול חאלגובה | - | לא העפילה לדואט הגמר |
| 2015 | הלנה נובאקובה | "Soldier On My Own" | ג'נה קובאקביק ספיסובה | - | לא העפילה לדואט הגמר |
| 2017 | מיכאל ואך | "Monologue" | מיכאל וך ולנקה חאלאסובה | - | לא העפיל לדואט הגמר |
אירוח התחרות

צ'כיה אירחה את התחרות בשנים: 2015 ו-2017.
| שנה | העיר המארחת | מקום התחרות | מנחים |
| --- | --- | --- | --- |
| 2015 | פלזן | התיאטרון החדש של פלזן (אנ') | ליבור בוצ'ק |
| 2017 | פראג | מרכז הקונגרסים של פראג (אנ') | ליבור בוצ'ק, אנג'ה קלארה סבבודה |
ראו גם

האירוויזיון לרוקדים צעירים
צ'כיה באירוויזיון
הערות שוליים

1 2  בשנה זו, הוענקו 3 פרסים. אחד לבלט, השני למחול מודרני והשלישי של בחירת הקהל. צ'כיה זכתה בפרס לבחירת הקהל
↑  "Country profile: Czech Republic". EBU. אורכב מ-המקור ב-2014-02-01. נבדק ב-2013-06-09.
↑  Fisher, Luke James (24 באפריל 2014). "Pilsen to host Eurovision Young Dancers 2015!". youngdancers.tv. European Broadcasting Union. אורכב מ-המקור ב-2014-05-13. נבדק ב-10 במרץ 2015. {{cite web}}:  (עזרה)
↑  "Host chosen: Libor Bouček!". youngdancers.tv. European Broadcasting Union. 10 במרץ 2015. נבדק ב-10 במרץ 2015. {{cite web}}:  (עזרה)
1 2  "It's official: 15th Eurovision Young Dancers to take place in Prague". eurovision.tv. European Broadcasting Union. 22 ביוני 2017. נבדק ב-22 ביוני 2017. {{cite web}}:  (עזרה)
קוטון פיטסימונס

| --- | --- |

פיטסימונס בשנת 1974
 לידה:  7 באוקטובר 1931 האניבל, מיזורי, ארצות הברית
 פטירה:  24 ביולי 2004 (בגיל 72) פיניקס, אריזונה, ארצות הברית
 עמדה:  מאמן
 מכללה:  אוניברסיטת מידווסטרן
 היכל התהילה:  נבחר כ"תורם" בשנת 2021
 קבוצות כמאמן
 1958–1967 1968–1970 1970–1972 1972–1976 1977–1978 1978–1984 1984–1986 1988–1992 1996:  מכללת מוברלי אוניברסיטת המדינה של קנזס פיניקס סאנס אטלנטה הוקס באפלו ברייבס קנזס סיטי קינגס סן אנטוניו ספרס פיניקס סאנס פיניקס סאנס
 הישגים כמאמן
 2 זכיות בפרס מאמן העונה ב-NBA‏ (1979, 1989)
לוול "קוטון" פיטסימונס (באנגלית: Lowell "Cotton" Fitzsimmons;‏ 7 באוקטובר 1931 – 24 ביולי 2004) היה מאמן כדורסל אמריקאי, אשר אימן בליגת ה-NBA בין השנים 1970–1996. זכה פעמיים בתואר מאמן השנה, בעונות 1979 ו-1989. מאזנן הכולל של קבוצות ה-NBA אותן אימן לאורך הקריירה הוא 832 ניצחונות לעומת 775 הפסדים (51.8%) בעונה הסדירה, ו-35 ניצחונות לעומת 49 הפסדים (41.7%) בשלב הפלייאוף. לאורך הקריירה אימן ב-1,607 משחקי NBA בסך הכול, אשר הציבו אותו בעת פרישתו במקום השישי בתולדות הליגה.
בשנת 2021 הוצג בהיכל התהילה של הכדורסל, בתור "תורם לכדורסל".
נעורים וקריירת מכללות

פיטסימונס נולד בעיר האניבל שבמיזורי, וגדל בבאולינג גרין הסמוכה. בגיל 10 זכה לכינוי "קוטון" (באנגלית: Cotton, כותנה) על ידי חבריו לכיתה, בשל שיער ראשו אשר דמה לסיבי כותנה. בסיום לימודיו התיכוניים עבד במפעל לייצור לבנים, וכן שיחק כדורסל בליגת חובבים ושימש כשופט במשחקי ליגות תיכונים.
בשנת 1952 החל ללמוד ב"מכללת האניבל-לגראנג'", ולאחר שנה אחת עבר לאוניברסיטת מידווסטרן אשר בוויצ'יטה פולס, טקסס. ב-3 עונותיו כשחקן קבוצת הכדורסל של האוניברסיטה קלע 13.3 נקודות בממוצע למשחק.
קריירת אימון > בליגת המכללות

בשנת 1958 מונה למאמן קבוצת הכדורסל של "מכללת מוברלי" אשר במיזורי. פיטסימונס נשאר בתפקיד זה במשך 9 עונות, ולאורך התקופה רשמה הקבוצה מאזן ניצחונות חיובי 223–59. בשתי העונות האחרונות זכתה מוברלי באליפות ליגת ה-NJCAA – הליגה הבכירה בארצות הברית למכללות קהילתיות, מכללות מדינה ומכינות קדם-אקדמיות.
לקראת עונת 1967/1968 מונה לעוזר מאמן בקבוצת אוניברסיטת המדינה של קנזס ("קנזס סטייט"), תחת המאמן טקס וינטר הנודע כממציא התקפת המשולש. בעונה העוקבת החליף פיטסימונס את וינטר כמאמן הראשי של הקבוצה, והוביל אותה למאזן 14–12. בעונתו השנייה והאחרונה בקנזס זכתה הקבוצה באליפות מחוז ה-"Big Eight", אך הודחה מטורניר אליפות המכללות כבר בשלב שמינית הגמר (Sweet Sixteen), כשהפסידה מול אוניברסיטת המדינה של ניו מקסיקו.
קריירת אימון > בליגת ה-NBA

בקיץ 1970 החליף פיטסימונס את ג'רי קולנג'לו כמאמן הראשי של פיניקס סאנס, לקראת עונתה השלישית בליגת ה-NBA. בשתי עונותיו בפיניקס הציגו הסאנס יכולת טובה עם 48 ו-49 ניצחונות, בהתאמה, אך בשתיהן הקבוצה לא העפילה לפלייאוף בשל חוזקן של קבוצות מחוז ה-Midwest בו שיחקה. השחקנים הבולטים של הקבוצה באותה תקופה היו קוני הוקינס, דיק ואן ארסדייל ופול סיילאס.
בעונת 1972/1973 החליף את ריצ'י גארין כמאמן אטלנטה הוקס. באותה עונה העפילו ההוקס לשלב הפלייאוף בפעם ה-11 ברציפות, בהובלת פיט מרוויץ' ולו הדסון, אך בכל שלוש העונות הבאות של פיטסימונס רשמה אטלנטה מאזן ניצחונות שלילי ונותרה מחוץ לפלייאוף.
באוגוסט 1977 מונה למאמן קבוצת באפלו ברייבס, ואת עונתו היחידה בתפקיד סיימו הברייבס עם המאזן השני מהסוף בליגה, 27–55. בעונה העוקבת עבר המועדון לסן דייגו, ושינה את שמו ל"סן דייגו קליפרס".
לקראת עונת 1978/1979 עבר לאמן את קנזס סיטי קינגס, אשר סיימה את העונה במקום השני באזור המערבי, עם מאזן 48–34. רכז הקבוצה פיל פורד זכה בתואר רוקי העונה, ופיטסימונס עצמו זכה בתואר מאמן העונה לאחר שהקינגס רשמו שיפור של 17 ניצחונות לעומת העונה הקודמת. בפלייאוף 1979 הודחה קנזס סיטי בחצי גמר המערב, על ידי פיניקס סאנס. בעונת 1980/1981 העפילו הקינגס לגמר האזורי, לראשונה מזה 17 שנים, אך הפסידו מול יוסטון רוקטס בתוצאה 1–4. בארבע מתוך שש עונותיו כמאמן הקינגס העפילה הקבוצה לפלייאוף, ולאורך התקופה רשמה מאזן כולל של 248 ניצחונות ו-244 הפסדים.
בין השנים 1984–1986 אימן את סן אנטוניו ספרס, ובשתי העונות הודחה הקבוצה בסיבוב הפלייאוף הראשון.
בשנת 1988 חזר לאמן את פיניקס סאנס, אשר רשמה תחתיו שיפור של 27 ניצחונות לעומת העונה הקודמת והשיגה את המאזן השני בטיבו באזור המערבי (55–27), בהובלת קווין ג'ונסון (השחקן המשתפר של העונה), אדי ג'ונסון (השחקן השישי של העונה) וטום צ'יימברס. בסיום העונה זכה פיטסימונס פעם נוספת בפרס מאמן העונה, ובכך הפך למאמן הרביעי בתולדות הליגה שזוכה בתואר פעמיים. בפלייאוף 1989 הפסידו הסאנס בגמר המערב מול לוס אנג'לס לייקרס (0–4), ובעונה הבאה רשמו הישג זהה, כאשר הפסידו בגמר המערב מול פורטלנד טרייל בלייזרס (2–4). בעונות 1991 ו-1992 העפילה הקבוצה לפלייאוף מהמקום הרביעי במערב, אך לא הצליחה לשחזר את הישג ההעפלה לגמר האזורי.
בקיץ 1992 פרש פיטסימונס מאימון, והצטרף לצוות הניהולי של פיניקס כסגן הנשיא לענייני כדורסל, תחת ג'רי קולנג'לו. באותו הקיץ סייע בצירופו לקבוצה של צ'ארלס בארקלי, אשר הוביל את הסאנס לגמר ה-NBA וזכה בתואר ה-MVP של העונה הסדירה. בינואר 1996 חזר פיטסימונס לאמן את הקבוצה בפעם השלישית, כאשר מונה למחליפו של פול וסטפאל. הסאנס סיימו את עונת 1995/1996 עם מאזן 41–41, והפסידו בסיבוב הפלייאוף הראשון. לאחר שפתח את העונה העוקבת עם 8 הפסדים רצופים, התפטר פיטסימונס מתפקידו ופרש מאימון באופן סופי.
פטירתו

ב-24 ביולי 2004 נפטר פיטסימונס מסרטן הריאה, בגיל 72.
הערות שוליים

↑  סטטיסטיקות האימון של פיטסימונס ב-NBA, באתר basketball-reference.com
↑  אחרי ביל פיץ', דיק מוטה, לני וילקינס, ג'ק רמזי וג'ין שו.
1 2 3 4  ברוך השב קוטון, באתר פיניקס סאנס, 29 באוגוסט 2013
1 2  השורשים של קוטון, באתר פיניקס סאנס, דצמבר 1988
↑  סטטיסטיקות האימון של פיטסימונס בליגת המכללות, באתר sports-reference.com
↑  Cotton: Been There, Won That, באתר ניו יורק פוסט, 9 ביוני 2004
↑  ההודעה על פטירתו של פיטסימונס, באתר eastvalleytribune.com,‏ 24 ביולי 2004
↑  ההודעה אל פטירתו של פיטסימונס, באתר וושינגטון פוסט, 25 ביולי 2004
| --- | --- |
בקרת זהויות :  LCCN: no2015006082  VIAF: 314815995   WorldCat (עם VIAF): 314815995
צ'כיה באירוויזיון 2020

צ'כיה תוכננה להשתתף באירוויזיון 2020 שנועד להתקיים באולם אהוי רוטרדם בעיר רוטרדם שבהולנד בחצי-הגמר השני. זו הייתה צפויה להיות ההשתתפות ה-9 של צ'כיה בתחרות, אך עקב מגפת הקורונה אירוויזיון 2020 בוטל. המידע להלן מציג את התכנון והפעילות טרם הביטול.
באירוויזיון

צ'כיה הייתה צריכה להשתתף בחצי-הגמר השני ולנסות להעפיל לגמר התחרות.
הערות שוליים

1 2 3  "Czech Republic presents 7 hopefuls for Rotterdam 2020". eurovision.tv. EBU. 13 בינואר 2020. {{cite web}}:  (עזרה)
↑  Jiandani, Sanjay (14 באוגוסט 2019). "Czech Republic: 152 songs submitted for Eurovision 2020". esctoday.com. נבדק ב-13 בינואר 2020. {{cite web}}:  (עזרה)
↑  Jiandani, Sanjay (20 בינואר 2020). "Czech Republic: Listen to the national final entries and start voting!". esctoday.com. {{cite web}}:  (עזרה)
קולחתי 1913 פותי

קולחתי 1913 פותי (בגאורגית: კოლხეთი 1913 ფოთი) הוא מועדון כדורגל מהעיר פותי, מחוז סמגרלו וסוואנתי עילית במערב גאורגיה. קבוצת הכדורגל משחקת באצטדיון פאזיסי.
הקבוצה פרשה מליגת העל הגאורגית, יחד עם צחינוואלי, בעונה 2006/07, לאחר שלא הצליחה לגייס תמיכה מהשלטון המקומי בפותי (דבר שנאסר על פי חוקי הליגה החדשים).
היסטוריה

הקבוצה נוסדה בשנת 1913. בשנת 1977 השתתפה לראשונה בגביע אירופה.
תארים

אליפות גאורגיה הסובייטית: 1978, 1988
אליפות הליגה הסובייטית השנייה:
מדליית כסף: 1989
מדליית ארד: 1982, 1983, 1984, 1987
אליפות ליגת העל הגאורגית:
מדליית כסף: 1994, 1997
מדליית ארד: 1995, 1996, 1998
אליפות הליגה הראשונה של גאורגיה: 2010
קומינוטו

| --- | --- |

הלגונה הכחולה והאי קומינוטו, כפי שהם נראים מהאי הסמוך קומינו
 נתונים גאוגרפיים
 מיקום:  הים התיכון 
 קואורדינטות:  36°00′48″N 14°19′11″E﻿ / ﻿36.013333333333°N 14.319722222222°E﻿ / 36.013333333333; 14.319722222222
 שטח:  0.25 קילומטר רבוע
 אורך:  0.596 קילומטר
 רוחב:  0.283 קילומטר
 נתונים מדיניים
 מדינה:  מלטה 
 אוכלוסייה:  0
 אזור זמן:  UTC+1
  (למפת מלטה מוגדלת) ולטה ויקטוריה בירקירקארה לואה קומינוקומינוטו(למפת מלטה רגילה) ולטה ויקטוריה בירקירקארה לואה קומינוקומינוטו
 
קומינוטו או קומינטו (Cominotto או Cominetto; מלטית: Kemmunett, "קמונט") הוא אי בלתי מיושב בשטח של 0.25 קמ"ר השוכן בארכיפלג איי מלטה. האי ממוקם מאה מטרים ממערב לאי קומינו, וביניהם חוצצת "הלגונה הכחולה" (אנגלית - "the Blue Lagoon"; מלטזית "Bejn il-Kmiemen" - מילולית: בין (שני איי) קומינו), לגונה שעל קרקעיתה חול לבן, המקנה למים גוון תכלת. הלגונה היא יעד פופולרי בקרב תיירים, בעיקר חובבי שנירקול וצוללים.
קאדגה פרסאד אולי

קאדְגה פְּרַסאד שארְמה אוֹלי, מכונה קֵיי פִּי אוֹלִי (בנפאלית: खड्ग प्रसाद शर्मा ओली; נולד ב-23 בפברואר 1952) הוא פוליטיקאי קומוניסטי נפאלי, המכהן כראש ממשלת נפאל מ־15 ביולי 2024. כיהן כראש הממשלה פעמיים בעבר: מ־12 באוקטובר 2015 - 3 באוגוסט 2016 ושוב בין 15 בפברואר 2018 - 13 במאי 2021 ובין 13 במאי 2021 - 13 ביולי 2021. החל מ-2014 מכהן כיושב ראש המפלגה הקומוניסטית של נפאל (מרקסיסטית-לניניסטית מאוחדת). הוא היה ראש הממשלה הראשון שהתמנה בעקבות הבחירות הפרלמנטריות הכלליות הראשונות שאורגנו בהתאם לחוקה החדשה של נפאל.
ביוגרפיה > השנים המוקדמות

אולי נולד בכפר איווה-קהניגאון במחוז טרחטחום בנפאל למשפחה הינדואיסטית. הוא היה הילד הבכור של הכפריים העניים מדהומאי ומוהאן פרסאד אולי. בלידתו קיבל את השם דרהובה, אך מאוחר יותר שונה ל"קאדגה פרסאד".
בגיל 4 התייתם מאמו, שמתה מאבעבועות שחורות ובהמשך גדל אצל סבתו רמאיה. למד בסופו של דבר רק 6 שנות לימוד פורמלי בבית הספר בפראמאני. בילדות שיחק שחמט, וכן כדורגל עם כדור מסמרטוטים, כתב שירים פטריוטיים, ולמד אנגלית אצל מתנדב מחיל השלום מתוך שאיפה להיות בעתיד מורה או רופא. התקומם נגד השימוש באלימות, למשל של הורים כלפי ילדיהם. לדבריו התנגד לאנשים שהשתמשו בצורה לא נכונה בכוחם ובעושרם.
ייתכן, לדבריו, שהשקפות אלה קרבו אותו לפוליטיקה.
ביוגרפיה > המאבק והקריירה הפוליטיים

בהשפעת כתבים מרקסיסטים ולניניסטים בשנת 1966 הצטרף לתנועה הקומוניסטית.
אולי הצטרף בפברואר 1970 למפלגה הקומוניסטית של נפאל. בשנים 1973–1987 ישב בבית סוהר על רקע פעילותו הפוליטית. בשנים 1995-1994 שימש כשר הפנים בממשלת המיעוט הקומוניסטית של אדהיקרי. בתום המרד הקומוניסטי כיהן בשנים 2007-2006 כשר חוץ וסגן ראש הממשלה בממשלת המעבר של קויראלה. ב-14 ביולי 2014 בקונגרס ה-9 של המפלגה הקומוניסטית של נפאל (מרקסיסטית-לניניסטית מאוחדת) ((UML)CPN)) הוא נבחר כיושב ראש שלה כשגבר על מאדאב קומאר נפאל, שניהל את המפלגה. אולי נבחר להנהיג את הסיעה הפרלמנטרית של המפלגה באספה החוקתית השנייה בפברואר 2014, כשהביס את יושב ראש מפלגתו הקודם, ג'אלה נאת' קנאל (98 לעומת 75 קולות).
באוקטובר 2015 נבחר בפרלמנט לראש ממשלה אחרי שקיבל 338 קולות מתוך 597. פרט למפלגתו תמכו במועמדותו גם המפלגה הקומוניסטית של נפאל (המרכז המאויסטי), מפלגת ראשטירה פרג'טנטנרה, הפורום הדמוקרטית למען זכויות בני מדהסי ועוד 13 סיעות קטנות.
בהתחלת ינואר 2021 עשרות אלפי נפאלים הפגינו במחאה נגד מדיניותו של אולי ודרשו את התפטרותו. לפי המלצתו, פיזר הנשיא בידהיה דווי בהנדארי את הפרלמנט זמן קצר לפני חג המולד והקדים לאפריל 2021 את תאריך הבחירות שהיו מתוכננות ל-2022. אולי הואשם בשחיתות ובתגובה בלתי מספקת למגפת COVID-19 שעד 8 בינואר 2021 גרמה בנפאל ל-260,000 הדבקות ול-1850 מקרי מוות.
לאחר נפילת ממשלת פושפה כמאל דהל (אנ') ביולי 2024 הושבע אולי בשלישית לראשות ממשלת נפאל.
חיים אישיים

אולי נשוי לרדיקה שאקיה ולהם בת משותפת. הוא מתגורר בבהקטפור שבמזרח עמק קטמנדו.
הערות שוליים

↑  Oli returns as Nepal's fifth PM in five years, promising political stability, ‏15 ביולי 2024
| --- | --- |
בקרת זהויות :  GND: 1319451012  ISNI: 0000 0004 9881 6904  LCCN: n2017243166  VIAF: 5507150033044511180005   WorldCat (עם VIAF): 5507150033044511180005 
ערך זה הוא קצרמרבנושא אישים. אתם מוזמנים לתרום לוויקיפדיה ו.
קולט מרשאן

| --- | --- |
אין תמונה חופשית
 לידה:  29 באפריל 1925 הרובע הארבעה-עשר של פריז, צרפת 
 פטירה:  5 ביוני 2015 (בגיל 90) פונטנבלו, צרפת 
 שם לידה:  Colette Janine Marchand 
 מדינה:  צרפת 
 תקופת הפעילות:  מ-1951 
 פרופיל ב-IMDb
 
קולט מרשאן (בצרפתית:  Colette Marchand; ‏29 באפריל 1925 – 5 ביוני 2015) הייתה בלרינה ושחקנית צרפתייה. מרשאן הייתה הצרפתייה השנייה בהיסטוריה שהייתה מועמדת לפרס אוסקר, בקטגוריית פרס אוסקר לשחקנית המשנה הטובה ביותר לשנת 1953 על תפקידה בסרט "מולן רוז'".
קורות חייה

מרשאן נולדה בפריז, צרפת והחלה את הקריירה שלה על בימות התיאטרון בצרפת ובברודוויי. היא הופיעה לראשונה בהוליווד בשנת 1952 בדרמה של ג'ון יוסטון בסרט "מולן רוז'" בתפקיד זונת הרחוב מרי שארלט. הופעה זו זיכתה את מרשאן בפרס גלובוס הזהב לשחקנית המבטיחה ביותר ובמועמדויות לפרס אוסקר לשחקנית המשנה הטובה ביותר ולפרס באפט"א. מרשאן הייתה לשחקנית הצרפתייה השנייה לאחר קלודט קולבר שהייתה מועמדת לפרס אוסקר.
נפטרה בצרפת ב-5 ביוני 2015, בגיל 90.
הערות שוליים

↑  Colette Marchand, memim.com
| --- | --- |
בקרת זהויות :  NLI: 987007431917905171  BIBSYS: 7047494  BNE: XX1547293  BnF: cb15077874r (data)  GND: 1016228937  LCCN: no2005062034  NKC: xx0168510  SNAC: w63b8jhk  SUDOC: 16531673X  VIAF: 228829696   WorldCat (עם VIAF): 228829696
קומיטטוס

הקומיטטוס היה אחד מהמוסדות של השבטים הגרמאניים העתיקים שישבו בצפון אירופה עד לנפילת האימפריה הרומית. פירוש המושג הוא "בני-לוויה".
המנהיג של קבוצת הלוויה סיפק את כל צורכיהם של בני לווייתו, כמו לבוש, מזון וכלי מלחמה, ובעת ניצחון העניק להם חלק מהשלל. בתמורה בני הלוויה הבטיחו למנהיגם ציות, נאמנות ושירות צבאי. כיוון שהמלחמות היו פרטיות, כלומר א-שבטיות, מוסד זה פורר את המערכת השבטית הגרמאנית במאות ה-1 וה-2 לפסה"נ.
הקבוצות הורכבו מלוחמים חופשיים שהתאגדו סביב מנהיג צבאי בעל הצלחות בקרב, והתחייבו לבוא לעזרתו בעת מלחמה ולהיות הצבא שלו. הקשר בין חברי מוסד זה לא היה תמיד משפחתי ולעיתים השתייכו לשבטים שונים.  הקשר בין הפרטים במוסד זה חוזק בשבועה, שהנציחה את הזכויות והחובות ההדדיות והעניקה להן את ההכשר של כוחות עליונים.
בני הלוויה הצטרפו למנהיג מסוים כדי לנצח בקרב ולקבל תהילת עולם, ולכן בחרו במנהיג שהאמינו שיספק להם זאת כיוון שכבר היו לו ניצחונות בקרבות קודמים. לבני הלוויה היה כדאי להצטרף אליו גם משום שהוא סיפק להם את כל צורכיהם, ואף העניק להם שלל ממלחמות. למנהיג היה כדאי שיתקבצו סביבו בני לוויה, כי הם היוו את צבאו.
המסירות של בני הלוויה למנהיג הייתה גבוהה מאוד והם היו מוכנים להקריב עצמם על מנת להגן על האדון. בן לוויה שנשאר בחיים אחרי מות אדונו בקרב נחשב כבזוי.
הקומיטטס, כמו הבוצ'לריוס והאנטרוסטיונס, היו שלד לשיטה הפיאודלית שהתפתחה מאוחר יותר באירופה של ימי הביניים.
קוטולטה נוסח מילנו

| --- | --- |

 
 מאכלים
 סוג:  מנת בשר 
 מוצא:  ארגנטינה 
 מרכיבים עיקריים:  בשר 
 
מילאנזה עם עגבניות שרי
קוטולטה נוסח מילנו (באיטלקי: Cotoletta alla milanese; או Co[s]toleta a la milanesa בשפה האיטלקית-לומברדית, מהמילה קוטלט (côtelette) בשפה הצרפתית) היא אחד המאכלים האופייניים והידועים ביותר של מילאנו.
הכנה

באופן מסורתי, הקוטולטה מורכבת מפרוסת סינטה עגל על העצם, מצופה בפירורי לחם ומטוגנת בחמאה, אותה יוצקים בסוף על הקוטולטה. גרסאות מודרניות נוטות להימנע מהשלב האחרון הזה ולהחליף את מזיגת החמאה בפלחי לימון שסוחט הסועד לאחר הגשת המנה.
לגרסה המסורתית, הגבוהה יותר, בה הבשר נשאר רך וחייב לשמור על צבע ורוד יפה ליד העצם, הצטרפה בשנים האחרונות גרסה דקה יותר, ללא העצם, שבה משטחים את הבשר עד שהוא דק מאוד לפני ציפויו בפירורי לחם. גרסה זו נקראת oregia d'elefant בלומברדית ("אוזן הפיל") ובאיטלקית (orecchia d'elefante), בשל הצורה האופיינית לה.
כדי להשיג את ניחוח פירורי הלחם וגם את רכות בבשר, יש חשיבות לבחירת המרכיבים (למשל, פירורי לחם מיושן אך לא ישן) והטמפרטורה הנכונה של הלהבה לטיגון. גרסה עדכנית של הקוטולטה, שמכינים במיוחד בעונת הקיץ, כוללת הגשה קרה כשהקוטולטה מכוסה בעגבניות, שחתוכות ללקוביות קטנות בתוספת עלי רוקט (בן-חרדל מצוי).
היסטוריה

על פי כמה היסטוריונים, האינדיקציה הראשונה של הקוטולטה במטבח המילאנזי מתוארכת למנת lombolos cum panitio (מלטינית: "מותנית עם לחם") הכלול ברשימת מנות הצהריים של הקאנונים של אמברוזיוס הקדוש במהלך החגיגות בתקופת החגים במאה השתים עשרה, תיאור שדווח על ידי פייטרו ורי.
על בסיס הציטוט מוורי, ב-17 במרץ 2008 החליטה עיריית מילאנו להעניק "כינוי עירוני" (.De.Co) ל"קוסטולטה נוסח מילאנו".
עם זאת, מקור זה אינו מקובל פה אחד: לפי חוקר המטבח הלומברדי פייראנג'לו פריג'ריו, הביטוי "cum panitio" יכול לרמוז לתוספת ולא ללחם או לפירורי לחם, שעבורו המונח "panitio" יכול להצביע על פולנטה של פאניקו, שהוזכר במסמך אחר מהמאה השלוש עשרה מהעיק וארזה.
הקוטולטה עומדת במרכזה של מחלוקת אקדמית בין המטבח האיטלקי, הרואה בה מאכל מילאנזי, לבין המטבח האוסטרי, לפיו היא רק גרסה של השניצל הווינאי. אולי גרסאות של שניצל לפני זה המילאנזי כבר היו קיימות באוסטריה, אבל מקומחות ולא מצופות בפירורי לחם. כך מציעות ההערות בשולי הדיווח של הגנרל-פלדמרשל יוזף רדצקי פון רדץ, שדיווח על קוטולטה שבושלה במילאנו, שתחילה נטבלה בביצה ולאחר מכן טוגנה בחמאה, ושלא כמו אצל הווינאים, הייתה מצופה בפירורי לחם.
ביבליוגרפיה

Ermanno Sagliani, המסורת הגסטרונומית האיטלקית, לומברדיה, Edizioni Sipiel מילאנו, מילאנו, 1991
קריסטברג קריסטברגסון, חורחה אוליביירה, מזון מסורתי: היבטים כלליים וצרכניים, ספרינגר, 2016
לקריאה נוספת

שיניצל וינאי
קוטולטה
קוטולטה נוסח בולוניה
Faldìa (באיטלקית)
טונקאטסו
המטבח המילאנזי
הערות שוליים

↑  Scritto in grafia unificata NOL per la lingua lombarda.
↑  "cotolétta in Vocabolario - Treccani" (באיטלקית).
↑  Ermanno Sogliani, La tradizione gastronomica italiana
↑  "Per un codice della cucina lombarda" (PDF). Regione Lombardia.
↑  Consigli di Giuseppe Fontana (I cotelett a la milanesa). Il Fontana, poeta e gastronomo milanese, è stato chef del noto ristorante Savini, dal 1905 al 1929
↑  Delibera 17 marzo 2008 avente per oggetto "Riconoscimento De.Co. ai prodotti gastronomici tradizionali Milanesi indicandone le ricetta
↑  "La vera "costoletta alla milanese"".
↑  "COSTOLETTA ALLA MILANESE Scheda allegata alla delibera P.G. avente per oggetto: Riconoscimento "De.Co."".
↑  "Cotolette: qual è la differenza tra la Schnitzel viennese e quella milanese?".
↑  "Cotoletta alla Milanese: curiosità".
צה"מ פוסידון (P99)

| --- | --- |

הצוללת פניקס, צוללת אחות של פוסידון
 תיאור כללי
 סוג אונייה:  צוללת 
 צי:  הצי המלכותי הבריטי 
 סדרה:  Parthian-class submarine 
 ציוני דרך עיקריים
 מספנה:  Vickers Shipbuilding and Engineering 
 מיקום:  37°50′00″N 122°14′00″E﻿ / ﻿37.83333333°N 122.23333333°E﻿ / 37.83333333; 122.23333333 
 מידות
 אורך:  79 מ' 
 
צה"מ פוסידון (P99) הייתה צוללת בריטית, אשר טבעה עקב תאונה מול חופי סין בשנת 1931. 41 שנים לאחר מכן, בשנת 1972, היא נמשתה בחשאי מהים על ידי סין, עובדה שנשמרה בסוד עד לשנת 2002.
הצוללת

צה"מ פוסידון הייתה צוללת מסדרת P, שנבנתה באנגליה בשנים 1928–1930. היא הייתה בעלת הדחק של 1,475 טון והנעת דיזל. צוותה מנה 57 אנשים.
ב-5 במאי 1930 הפכה הצוללת למבצעית והוצבה בבסיס הצי המלכותי הבריטי בוייהאי (Weihai) שבסין.
בצהרי ה-9 ביוני 1931 קיימה הצוללת אימון על פני המים כ-32 קילומטרים מצפון לבסיסה. אז ארעה התנגשות בינה לבין הספינה הסינית יוטה (Yuta). הצוללת נפגעה ובתוך דקות מעטות שקעה לקרקעית הים בעומק של 40 מטרים. 31 מאנשי הצוות נטשו אותה בהצלחה. שמונה נוספים הצליחו להיחלץ ממנה לאחר שטבעה על ידי שימוש במכשירי נשימה תת-מימיים פרימיטיביים, אך רק חמישה מהם שרדו. 18 מאנשי הצוות לא הצליחו להיחלץ מהצוללת ונספו.
חילוץ שרידי הצוללת

בשנת 1972 נמשתה הצוללת הטבועה על ידי צוות חילוץ תת-ימי סיני שהוקם זה מקרוב. מטרת המשייה כנראה לא הייתה השגת מודיעין, שכן לסין כבר היו אז צוללות מתקדמות יותר. הצוללת נמשתה ככל הנראה כתרגיל לצוות החילוץ הסיני החדש ולשם סילוק גוף הצוללת, שהפריע לפעילות הדיג באזור שבו היה שקוע. הפעולה נעשתה בחשאי וללא מתן הודעה כלשהי לבריטניה.
בשנת 2002 פורסם מאמר אודות חילוץ גוף הצוללת בכתב העת הסיני Modern Ships. העיתונאי וההיסטוריון הימי האמריקאי סטיבן שוואנקרט (Steven Schwankert) גילה את המאמר בשנת 2005. הפרשה נודעה לציבור הרחב בשנת 2009. בעקבות זאת הודתה ממשלת סין כי היא משתה את גוף הצוללת, אשר פורק לגרוטאות. לטענתה לא נמצאו בצוללת שרידים של 18 הימאים שנספו בתוכה. טענה זו היא ככל הנראה בלתי אמינה.
שוואנקרט ערך מחקר אודות הצוללת וחילוצה ובשנת 2013 פרסם ספר על הפרשה. באותה שנה הופק על הפרשה סרט תיעודי בשם The Poseidon Project.
ראו גם

פרויקט אזוריאן
תקרית נהר היאנגצה
הערות שוליים

↑    Julian Ryall, ‏China accused of secretly salvaging sunken British submarine containing 18 lost sailors, The Telegraph, 12 June 2009
1 2    Julian Ryall, ‏Families of HMS Poseidon victims angry at 'desecration' of graves, The Telegraph, 3 June 2013
קלוד ז'אד

| --- | --- |

 לידה:  8 באוקטובר 1948 דיז'ון, קוט ד'ור, צרפת 
 פטירה:  1 בדצמבר 2006 (בגיל 58) בולון-ביאנקור, או-דה-סן, צרפת 
 שם במה:  Claude Jade 
 שם לידה:  Claude Marcelle Jorré 
 מדינה:  צרפת 
 תקופת הפעילות:  1967–2006 (כ־39 שנים) 
 פרסים והוקרה:  אבירה בלגיון הצרפתי  קצין מסדר האמנויות והספרות 
 פרופיל ב-IMDb
 
קלוד ז'אד (בצרפתית: Claude Jade;‏ 8 באוקטובר 1948 – 1 בדצמבר 2006) הייתה שחקנית קולנוע ותיאטרון צרפתייה.
קורות חייה

נולדה בדיז'ון בשם "קלוד מרסל ז'ורה" (Claude Marcelle Jorré), בתם של זוג פרופסורים.
ז'אד למדה שלוש שנים בקונסרבטוריון לאמנות דרמטית של דיז'ון, ובשנת 1966 זכתה בפרס השחקנית הטובה ביותר. היא עברה לפריז והייתה תלמידה של ז'אן לורן קושה (Jean-Laurent Cochet) כשחקנית תיאטרון. בו-זמנית הופיעה בכמה הפקות טלוויזיוניות. פרנסואה טריפו גילה אותה ושיבץ אותה בסרטו "נשיקות גנובות" בשנת 1968. תקופה מסוימת היו טריפו וז'אד ארוסים רשמיים. היא הופיעה בסרטים צרפתיים, אמריקאיים, בלגיים, איטלקיים, יפניים, גרמניים וסובייטיים.
נפטרה ממחלת הסרטן ב-1 בדצמבר 2006.
פילמוגרפיה חלקית

1968 Baisers Volés נשיקות גנובות בבימוי פרנסואה טריפו.
1969 The Witness "העד" בבימוי אן ולטר.
1969 Mon oncle Benjamin "דודי, בנימין" בבימוי אדוארד מולינרו.
1969 Topaz "טופז" בבימוי אלפרד היצ'קוק.
Domicile conjugal 1970 "תרגיל בנישואין".
Le bateau sur l'herbe 1970
Les feux de la chandeleur 1972
Pretres interdis 1973
Kita no misaki 1975
L'amour en fuite 1978 אהבה במנוסה
Lenin w Parishe 1980
Teheran 43 1981
Lise et Laura 1982
L'homme qui n'était pas là 1987
Tableau d'honneur 1992
Bonsoir 1994
Le radeau de la Méduse 1998
A San Rémo 2004
קלוד ז'וזף

קלוד ז'וזף (בצרפתית ובקריאולית האיטית: Claude Joseph) הוא פוליטיקאי ממדינת האיטי, שכיהן בחודש יולי 2021 כנשיא זמני של האיטי עקב הירצחו של הנשיא ז'ובנל מואיז וכראש הממשלה הזמני של האיטי מאז 14 באפריל 2021. בעבר כיהן גם כשר החוץ. הוא דובר ארבע שפות: קריאולית האיטית, צרפתית, אנגלית וספרדית.
ז'ובנל מואיז הודיע על מינוי אריאל אנרי לראש הממשלה, ב-5 ביולי, אך לאחר יומיים הוא נרצח, מה שמנע את מינוי אנרי לראש הממשלה. ב-19 ביולי 2021, במסגרת הסכם מדיני, הוכרז כי ז'וזף ימסור את ראשות הממשלה לאנרי ויישאר שר החוץ.
ב-20 ביולי, ז'וזף התפטר מנשיאות וראשות ממשלת האיטי ובמקומו מונה אריאל אנרי.
ביוגרפיה

ז'וזף הוא בעל תואר דוקטור במדיניות ציבורית מניו סקול, ובעבר לימד באוניברסיטת קונטיקט ובאוניברסיטת לונג איילנד.
ב-5 במרץ 2020 הוא מונה לשר החוץ של האיטי בממשלתו של ז'וזף יוטה.
ב-14 באפריל 2021, לאחר התפטרותו של יוטה מראשות הממשלה, מונה ז'וזף לראש ממשלה זמני על ידי נשיא האיטי ז'ובנל מואיז.
ב-7 ביולי 2021, עקב הירצחו של נשיא האיטי ז'ובנל מואיז, מונה ז'וזף לנשיא הזמני של האיטי.
ב-20 ביולי 2021, הוא התפטר מהנשיאות ומראשות הממשלה ובמקומו מונה אריאל אנרי לראש הממשלה ולנשיא בפועל, אך לא מבחינה רשמית.